प्रणब आज न्यूयॉर्क में मनमोहन से करेंगे मुलाकात  
प्रधानमंत्री ने कहा है कि प्रणब की उनसे मुलाकात 2जी मामले पर नहीं है। पीएम ने बताया कि प्रणब विदेशी बैंकों की मीटिंग के बारे में उन्हें जानकारी देंगे।
प्रधानमंत्री मनमोहन सिंह और वित्तमंत्री प्रणब मुखर्जी आज न्यूयॉर्क में मिलेंगे। हालांकि इस मुलाकात का एजेंडा विश्व बैंक में वित्तमंत्रियों की बातचीत को लेकर है, लेकिन 2जी घोटाले में चिदंबरम की भूमिका पर उठे सवालों के बाद प्रणब और मनमोहन पहली बार मिल रहे हैं।  इससे पहले, कल प्रधानमंत्री ने यूएन जेनरल असेंबली में संबोधन के बाद 2 जी स्पेक्ट्रम से जुड़े मामले पर कहा कि वह अपने मंत्रियों का पूरा बचाव करेंगे और विपक्ष का काम है इस्तीफा मांगना, वो करता रहे।  उन्होंने कहा कि विपक्ष के इस्तीफा मांगने में कुछ भी नया नहीं है और वह इससे चिंतित नहीं हैं। उन्होंने यह भी कहा प्रणब की उनसे मुलाकात 2 जी मामले पर नहीं हो रही है। पीएम ने बताया कि प्रणब विदेशी बैंकों की मीटिंग से आ रहे हैं और वह इसी बारे में उन्हें जानकारी देंगे।